*vzorec sporazuma o prenosu pogodbe o prenosu za mejno točko*

Firma, naslov firme, matična številka, ID št. za DDV, ki jo zastopa zakoniti zastopnik

 (v nadaljevanju: prenosnik) in

Firma, naslov firme, matična številka, ID št. za DDV, ki jo zastopa zakoniti zastopnik

 (v nadaljevanju prevzemnik) sklepata naslednji

SPORAZUM O PRENOSU POGODBE O PRENOSU št.

1. člen

Pogodbeni stranki sklepata sporazum o prenosu pogodbe o prenosu z namenom izvajanja trgovanja z zmogljivostmi na sekundarnem trgu tako, da se v celoti prenese pogodba o prenosu, ki jo ima prenosnik sklenjeno z operaterjem prenosnega sistema na prevzemnika, tako da ta postane imetnik vseh pravic in obveznosti prenosnika iz pogodbe o prenosu ter namesto prenosnika vstopi v pravno razmerje z operaterjem prenosnega sistema.

1. člen

Pogodbeni stranki uvodoma ugotavljata:

* da je prenosnik z operaterjem prenosnega sistema zemeljskega plina, to je družbo PLINOVODI d.o.o. (v nadaljevanju: operater prenosnega sistema) dne sklenil Pogodbo o prenosu št. (v nadaljevanju: Pogodba o prenosu) za namen uveljavljanja dostopa do prenosnega sistema z zemeljskim plinom, ki je v lasti in upravljanju operaterja prenosnega sistema;
* da prenosnik dodeljene prenosne zmogljivosti skladno s prejšnjo alinejo ne izkorišča, zato jo s tem sporazumom v celoti proda;
* da je bila skladno s Pravili o postopku za dodeljevanje zmogljivosti prenosnega sistema za vstopne in izstopne točke znotraj Republike Slovenije, upravljanja prezasedenosti prenosnega sistema in trgovanja z zmogljivostmi na sekundarnem trgu pridobljena predhodna pisna potrditev s strani operaterja prenosnega sistema št. z dne za prodajo zmogljivosti skladno s tem sporazumom, katere veljavnost je pogoj za sklenitev tega sporazuma;
* da se ta pogodba sklepa skladno z določili Uredbe (ES) št. 715/2009 Evropskega parlamenta in sveta, z dne 13. julija 2009 o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005, Pravil o postopku za dodeljevanje zmogljivosti prenosnega sistema za vstopne in izstopne točke znotraj Republike Slovenije, upravljanja prezasedenosti prenosnega sistema in trgovanja z zmogljivostmi na sekundarnem trgu , energetskega zakona (EZ-1) in ostalih veljavnih predpisov na območju Republike Slovenije.
1. člen

S sklenitvijo tega sporazuma prenosnik prenaša, prevzemnik pa prevzema v celoti pravice in obveznosti, ki izhajajo za uporabnika po Pogodbi o prenosu. Kopija Pogodbe o prenosu je priloga k temu sporazumu, pri čemer so bistvene lastnosti dodeljene prenosne zmogljivosti skladno s Pogodbo o prenosu sledeče:

* višina prenosne vstopne/izstopne zmogljivosti (v kWh/dan):
* relevantna točka - naziv: ,
* veljavnost Pogodbe o prenosu od do .

Prenos vseh pravic in obveznosti se začne izvajati z /(**dan, mesec, leto**)/ pod pogojem, da je vsaj 3 delovne dni pred tem datumom operater prenosnega sistema prejel obvestilo iz 7. člena tega sporazuma.

1. člen

Prevzemnik izrecno izjavlja, da je seznanjen s pravicami in obveznostmi iz Pogodbe o prenosu, ki se prenaša ter da je seznanjen z veljavno zakonodajo v Republiki Sloveniji, ki ureja vprašanja prenosa in dobave zemeljskega plina in se veže na izvajanje njegovih obveznosti ter da bo skladno z njo tudi izvajal vse obveznosti iz tega sporazuma in posledično Pogodbe o prenosu.

1. člen

Stranki sporazuma ugotavljata, da je prenosnik v Pogodbi o prenosu navedel nosilca bilančne skupine, in sicer na podlagi soglasja, s katerim je ta prevzel obveznost, da bo za uporabnika sistema/prenosnika izvajal napovedovanja količin prenosa zemeljskega plina v skladu s Sistemskimi obratovalnimi navodili za prenos zemeljskega plina.

Prenosnik izrecno izjavlja, da je pooblastilo iz prejšnjega odstavka v delu, ki se veže na Pogodbo o prenosu preklicano in se izrecno zavezuje o tem obvestiti pooblaščenca. Prenosnik odgovarja prevzemniku za vso morebitno škodo, ki bi nastala zaradi opustitve obvestila skladno s prejšnjim stavkom.

Prevzemnik izrecno izjavlja in potrjuje, da bo njegov nosilec bilančne skupine po tem sporazumu družba , naslov , matična številka , ID št. za DDV , ki je na podlagi soglasja prevzela obveznost, da bo za prevzemnika izvajala napovedovanje količin prenosa zemeljskega plina v skladu z veljavnimi predpisi v Republiki Sloveniji.

V kolikor skladno s tem členom pride do zamenjave dobavitelja, mora prevzemnik do začetka veljavnosti tega sporazuma zamenjavo izvesti na način in v rokih, kot so predvideni z veljavno zakonodajo v Republiki Sloveniji.

1. člen

*/določilo o morebitnem plačilu, poboti zaradi izvedenih predplačil operaterju prenosnega sistema iz naslova zavarovanja plačil omrežnine/*

Od dneva začetka uporabe tega sporazuma, bo operater prenosnega sistema zaračunaval zneske za uporabo prenosnega sistema iz Pogodbe o prenosu prevzemniku oz. nosilcu bilančne skupine, ki je opredeljen skladno s tem sporazumom – in sicer kot novima plačnikoma storitev. Operater prenosnega sistema bo storitve skladno s Pogodbo o prenosu

obračunaval na podlagi določil Pogodbe o prenosu ter skladno z veljavnimi predpisi v Republiki Sloveniji.

Z dnem začetka uporabe tega sporazuma preidejo na prevzemnika vse že nastale obveznosti iz Pogodbe o prenosu, ki še niso bile poravnane operaterju prenosnega sistema, in sicer tako zapadle, kot nezapadle:

- obveznost za mesec , v višini (št. računa).

Prenosnik se prevzemniku zavezuje, da bo te obveznosti (skupaj z morebitnimi zakonitimi zamudnimi obrestmi) v dogovorjenih rokih sam poravnal neposredno operaterju prenosnega sistema. V kolikor prenosnik obveznosti ne izpolni v dogovorjenih rokih, lahko operater prenosnega sistema zahteva izpolnitev neposredno od prevzemnika, prevzemnik pa ima do prenosnika možnost uveljavljati regresne zahtevke.

Operater prenosnega sistema ima v primeru neplačila obveznosti, skladno z veljavnimi predpisi pravico prekiniti prenos zemeljskega plina prevzemniku, na način in v rokih natančneje opredeljenih s Pogodbo o prenosu, in sicer ne glede na to, ali gre za neplačilo obveznosti nastalih pred ali po uveljavitvi tega sporazuma s strani zavezanca za plačilo.

1. člen

Uporabnik se izrecno zavezuje v roku 15 dni po sklenitvi tega sporazuma oz. ne kasneje kot 3 delovne dni pred začetkom izvajanja tega sporazuma obvestiti operaterja prenosnega sistema o sklenitvi pravnega posla tako, da mu posreduje fotokopijo tega sporazuma, pri čemer lahko v njem prekrije podatek o ceni oz. druge zanj poslovno občutljive podatke.

1. člen

Ta sporazum je sklenjen z dnem podpisa obeh pogodbenih strank in se začne uporabljati

*/(isti datum kot 2. odstavek 3. člena)/,* vendar pod pogojem, da je bila pridobljena predhodna pisna odobritev operaterja prenosnega sistema, skladno s 3. alinejo 2. člena tega sporazuma.

Veljavnost sporazuma je do izteka veljavnosti Pogodbe o prenosu.

Sporazum je sestavljen v 2 (dveh) izvodih, od katerih vsaka pogodbena stranka prejme po 1 (en) izvod.

Datum:

Prenosnik: Prevzemnik: